

Številka: 15

Datum: 15. 5. 2025

**Z A P I S N I K**

15. seje Krajevne skupnosti Osek - Vitovlje, ki je bila dne 6. 5. 2025 v Domu krajanov Osek - Vitovlje, s pričetkom ob 19.30 uri.

"Sejo je skladno s 13. členom Odloka o krajevnih skupnostih v Mestni občini Nova Gorica vodil/-a DOMINIK LIČEN , zadnji izvoljeni predsednik ".

Zapisnik je vodil/-a ­­­­­­­­HELENA WINKLER.

Prisotni: Aneja Ličen, Dominik Ličen, Helena Winkler, Ambrož Vrtovec, Tanja Rijavec, Franc Živec, Anej Peršič

Dnevni red:

1. Pregled zapisnika prejšnje seje
2. Rebalans 2025 – sprejetje seznanitvenega sklepa
3. Problematika EKO otoka pri Gostilni pri Olgi
4. Potek del pri Malovščevih
5. Prednostna dela na cestah v letu 2025
6. Pobude, mnenja, prošnje
7. Drugo…

Ad 1)

Pregledali smo zapisnik prejšnje seje.

Dovžak za odkup javnega dobrega na Visokem – ni še rešeno, potreben je temeljit pregled na terenu za oceno stroškov. Če bodo stroški preveliki, ne gremo v izvedbo.

Sklep: Soglasno sprejmemo zapisnik.

Ad 2)

Dominik L. pove, da s strani MONG nismo dobili dodatnih sredstev in da bodo sredstva do konca leta zmanjkala.

Rebalans I proračuna Mestne občine Nova Gorica za leto 2025 je bil sprejet na seji Mestnega sveta 24. 4. 2025. Ugotavljamo, da je v okviru rebalansa-I proračuna Mestne občine Nova Gorica za leto 2025, sprejet tudi rebalans-I proračuna Krajevne skupnosti Osek Vitovlje za leto 2025.

Sklep: Z rebalansom nismo zadovoljni, nismo dobili kar je bilo obljubljeno, predvsem bi potrebovali sredstva za vzdrževanje poti, ki so v slabem stanju. Sredstva bomo primorani razporediti med postavke.

Ad 3)

Glede problematike EKO otoka pri Gostilni pri Olgi Dominik L. pove, da mora novo lokacijo iskati MONG.

MONG (investitor) je nov eko otok želela postaviti ob začetku ceste, ki gre na Visoko. Vendar to ni mogoče, ker je to ustavila odločba sodišča, da celotna parcela št. 2169/2 k.o. Vitovlje pripada zemljišču stavbe na naslovu Vitovlje 71, čeprav je bila vsa leta lastnica Mestna občina Nova Gorica. Kot zgleda je za to parcelo slabo skrbela, saj so jo brezplačno uporabljali lastniki stanovanjske hiše.

Na delu te parcele je bilo v načrtu urediti nov ekološki otok, ker so prebivalci bližnjih zaselkov ostali brez eko otoka z graditvijo nove stanovanjske hiše nasproti gostilne Pri Olgi. S tem bi rešili veliko problematiko postavitve eko otoka na varni in dostopni lokaciji, ki bi bila dostopna tako osebnim avtomobilom kot tovornim vozilom komunalnega podjetja. Zdajšnja začasna rešitev na avtobusni postaji ni varna in je bila mišljena le začasno, približno za 1 mesec. KS dobiva tudi pritožbe vaščanov, da burja odnaša smetnjake po cesti. KS je poslala zahtevo za odstranitev smetnjakov na MONG, kar se ni zgodilo.

Sklep: KS je na MONG poslala pritožbo na sklep sodišča in prošnjo za čimprejšnjo ureditev novega ekološkega otoka v KS Osek – Vitovlje, saj je to naloga MONG-a. Na izbrani parceli je bil planiran projekt varna pot v šolo, pločnik in EKO otok. Sedaj bo parcela pripadala lastniku, ker je bila MONG slab gospodar. Ugotavljamo načrtno zaviranje projektov s strani MONG, večkrat smo jih tudi ustno prosili za rešitev dotične težave.

Ad 4)

Dominik L. pove, da so cestna dela pri Malovščevih (iz regionalne ceste do prvega križišča) končana in plačana. Soglasje imamo tudi za naprej – za vkop kabla je dovoljenje podpisal Milan Garbari in gre skoraj do hišne št. Vitovlje 63A (Košuta). To bo plačala MONG.

Pregledali smo predračune, vse skupaj znaša 45.000€.

Sklep: Trenutno poteka vse po planih.

Ad 5)

Dominik L. pove, da so prednostna dela v KS sanacije vseh bankin po Vitovljah in Oseku.

Ad 6)

/

Ad 7)

Drugo:

* Ustne pritožbe: Vaščani Vitovelj se pritožujejo, da pobirajo zjutraj suhe veje.

Sklep: Na MONG damo prošnjo za sečnjo dreves, ki segajo v cestno telo (dali smo že letos in leta 2023) še vedno ni narejeno.

- Ureditev bankin po Vitovljah – pregledamo lastništvo bankin pri Vili Vitovlje.

- Aneja L. opozori na smrad pri gradbeni jami Pipalović. Fekalije so udarile v gradbeno jamo. Dominik L. pove, da so dobili kazen. Prišlo je cestno podjetje, očistilo cca 50 metrov in zapustilo teren. Zadeva se vleče od leta 2011, vendar se ne premakne, jama predstavlja nevarnost za mimoidoče in v njej se zadržujejo insekti.

* Obnova klopi pri sv. Luciji in v Osek na placu je končana.

Sklep: Strošek gre iz delovanja KS.

* Ukradli so žlebove pri mrliški vežici v Oseku. Policijo smo obvestili.

Skled: Nadomestili jih bomo z novimi, pocinkanimi.

Seja je bila zaključena ob 22:15.

Zapisala: Helena Winkler Predsednik KS Osek-Vitovlje

Dominik Ličen